# OSNOVNA ŠKOLA VRBANI

# LISTOPADSKA 8, ZAGREB

# 10000 ZAGREB

# 09.11.2023.

# GRADSKI URED ZA OBRAZOVANJE, SPORT I MLADE

#  ILICA 25

#  10 000 ZAGREB

#

#  Obrazloženje prijedloga financijskog plana za razdoblje 2024. – 2026.

# UVODNI DIO

Prijedlog financijskog plana Osnovne škole Vrbani izrađen je na temelju Uputa za izradu Grada Zagreba za 2024. godinu i projekcija za 2025. i 2026. godinu od 03. listopada 2023. godine. Prijedlog financijskog plana je izrađen prema Zakonu o proračunu (NN 144/21) i pod zakonskim aktima kojima se regulira provedba Zakona, Pravilnikom o proračunskom računovodstvu i Računskom planu (NN 124/14, 115/15, 87/16, 3/18, 126/19 i 108/20), Pravilnikom o proračunskim klasifikacijama (NN 26/10, 120/1 i 01/20), Uputama Ministarstva financija te Smjernica Vlade RH. Programom stabilnosti Republike Hrvatske za razdoblje 2024. - 2026. kojeg je u travnju 2023. godine usvojila Vlada RH dane su makroekonomske pretpostavke te se očekuje u 2024. i 2025. usporavanje rasta BDP-a na 2,6%, a u 2026. na 2,2%. U 2023. se očekuje usporavanje indeksa potrošačkih cijena na 8,8%, dok se u 2024. očekuje dodatno usporavanje na 4,7%, na 2,4% u 2025. te 2,2% u 2026. Usporavanju inflacije najviše doprinosi smanjenje inflacije cijena energenata i hrane. Rizici za ostvarenje projicirane inflacije i dalje su vrlo naglašeni. Odredbama članka 38., 39. i 42. Zakona o proračunu (NN 144/21), financijski plan proračunskog korisnika za 2024.godinu predlaže se i usvaja na razini skupine ekonomske klasifikacije (druga razina računskog plana) isto kao i za 2025. i 2026. godinu.

Prijedlog financijskog plana Oš Vrbani 2024. godinu i projekcije za 2025. i 2026. godinu sadrži:

1. Opći dio:
2. Sažetak Računa prihoda i rashoda i Računa financiranja,

u kojem se iskazuju ukupni prihodi poslovanja i prihodi od prodaje nefinancijske imovine, ukupni rashodi poslovanja i rashodi za nabavu nefinancijske imovine, te ukupni primici od financijske imovine i zaduživanja i izdaci za financijsku imovinu i otplate zajmova

Račun prihoda i rashoda,

u kojem se iskazuju ukupni prihodi i rashodi iskazani prema ekonomskoj klasifikaciji na razini skupine, ukupni prihodi i rashodi iskazani prema izvorima financiranja te ukupni rashodi iskazani prema funkcijskoj klasifikaciji

1. Račun financiranja,

u kojem se iskazuju ukupni primici od financijske imovine i zaduživanja i izdaci za financijsku imovinu i otplate instrumenata zaduživanja prema ekonomskoj klasifikaciji na razini skupine i prema izvorima financiranja

1. Preneseni višak ili preneseni manjak prihoda nad rashodima,

Ako ukupni prihodi i primici nisu jednaki ukupnim rashodima i izdacima, opći dio proračuna sadrži i preneseni višak ili preneseni manjak prihoda nad rashodima

1. Posebni dio sadrži Plan rashoda i izdataka iskazanih po izvorima financiranja i ekonomskoj klasifikaciji na razini skupine, raspoređenih u programe koji se sastoje od aktivnosti i projekata
2. Obrazloženje financijskog plana koje sadrži:
* Obrazloženje općeg dijela financijskog plana – sadrži obrazloženje prihoda i rashoda, primitaka i izdataka te obrazloženje prenesenog viška odnosno manjka financijskog plana
* Obrazloženje posebnog dijela financijskog plana – sastoji se od obrazloženja aktivnosti i projekata zajedno sa ciljevima i pokazateljima uspješnosti iz akata strateškog planiranja i godišnjeg plana rada

Financijski plan Osnovne škole Vrbani za 2024. godinu planiran je u iznosu od 2.378.670,00 eura, za 2025.g iznos od 2.350.400,00 eura a za 2026. godinu iznos od 2.344.700,00 eura.

Ukupni prihodi za 2023. godinu planirani su u iznosu 2.378.670,00 EUR-a , a prema izvoru financiranja i vrsti prihoda planirani su:

- Izvor 31. - Vlastiti prihodi: 25.500,00 eura,

- Izvor 43. - Prihodi za posebne namjene: 92.000,00 eura,

- Izvor 52 - Pomoći: 1.812.000,00 eura,

- Izvor 56 - Tekuće pomoći temeljem prijenosa EU sredstava - prijenosi između proračunskih korisnika istog proračuna: 11.170,00 eura,

- Izvor 63 - Donacije: 100,00 eura,

- Izvor 11 i 12 - Prihodi iz nadležnog proračun: 437.900,00 eura.

Rashodi i izdaci planirani su u iznosu od 2.285.670,00 eura.

- Izvor 31 – Vlastiti prihodi: 25.500,00 eura,

- Izvor 43 – Prihodi za posebne namjene : 92.000,00 eura,

- Izvor 52 – Pomoći: 1.747.400,00 eura

- Izvor 56 – Tekuće pomoći temeljem prijenosa EU sredstava – prijenosi između proračunskih korisnika istog proračuna: 11.170,00 eura,

- Izvor 52: prihodi od Ministarstva znanosti i obrazovanja za plaće i materijalna prava

zaposlenika u iznosu 1.365.000,00 eura,

- Izvor 63 – Donacije: 100,00 eura,

- Izvor 11 – Materijalni rashodi za financiranje redovnog poslovanja: 306.400,00 eura,

- Izvor 12 – Materijalni rashodi za nabavu nefinancijske imovine iz nadležnog proračuna: 131.500,00 eura

# OBRAZLOŽENJE PROGRAMA (AKTIVNOSTI/PROJEKATA)

**Aktivnost A02 3109 A310902. PRODUŽENI BORAVAK**

Produženi boravak kao neobvezan oblik odgojno-obrazovnog rada, namijenjen je učenicima razredne nastave, koji se provodi izvan redovite nastave i ima svoje pedagoške, odgojne, zdravstvene i socijalne vrijednosti. U školskoj godini 2023./2024. zaposleno je ukupno 6 učiteljica koje vode 6 razrednih odjela sa 121 upisana učenika. Za program produženog boravka za 2024.g. planiran je ukupan iznos od 140.100,00 eura, koji uključuje i uplate od strane roditelja za plaće i ostala materijalna prava zaposlenih. Za projekcije u 2025. godini planirano je 119.000,00 eura, a u 2026. godini 120.300,00 eura.

**Aktivnost A310904 SUFINANCIRANJE PREHRANE**

Grad Zagreb i Ministarstvo znanosti i obrazovanja sufinanciraju prehranu svim učenicima koji su uključeni u program prehrane. Učenici ostvaruju pravo na sufinanciranje cijene obroka, sukladno utvrđenim kriterijima i mjerilima iz ovog programa (prema tri kategorije). Razlika sredstava do utvrđene pune cijene besplatnih i sufinanciranih obroka, školi se doznačuje iz proračunskih sredstava. Za učenike u produženom boravku škola je dužna organizirati mogućnost konzumacije tri obroka: mliječni obrok, ručak i užina. Od listopada 2023. godine učenici predmetne nastave su u mogućnosti koristiti uslugu ručka.. Planirana sredstva za prehranu učenika za 2024. godinu od Gradskog ureda za obrazovanje, sport i mlade iznose 23.200,00 eura. Ministarstvo znanosti i obrazovanja za 2024.g. planira izdvojiti iznos od 115.200,00 eura. Sredstva za prehranu kojima se sufinanciraju troškovi namirnica od uplata roditelja iznose 47.000,00 eura.

**Aktivnost A310905. IZVANNASTAVNE I OSTALE AKTIVNOSTI**

Planirana sredstva za 2024. godinu su namijenjena za troškove prijevoza sudionika programa Škole u prirodi, programa poduke plivanja, programa natjecanja i smotri kao i programa izvannastavnih i izvanškolskih aktivnosti te iznose 6.800,00 eura.

**Aktivnost A310906. ŠKOLA U PRIRODI**

Škola u prirodi, kao zaseban oblik terenske nastave koji se organizira u pravilu višednevno na posebno odabranom prirodnom odredištu s odgovarajućim uvjetima zatvorenoga i otvorenog prostora za poučavanje i učenje, ima važnu odgojnu i obrazovnu zadaću. Broj učenika 3. i 4. razreda koji su uključeni u program je 149 učenika. Iznos potrebnih sredstava iz Proračuna Grada Zagreba za provođenje programa u 2024. godini iznosi 7.500,00 eura, u 2025. godini 7.600,00 eura a u 2026. godini 7.700,00 eura.

**Aktivnost A310908. POMOĆNICI U NASTAVI**

U Oš Vrbani zaposleno je 6 pomoćnika u nastavi za rad s učenicima s teškoćama, od toga 3 pomoćnika su zaposlena preko ugovora o radu te četiri preko studentskog ugovora. U idućoj godini planira se iznos od 50.900,00 eura, u 2025. godini 51.600,00 eura a u 2026. godini 52.300,00 eura.

**Aktivnost T310905. POMOĆNICI U NASTAVI, STRUČNI I KOMUNIKACIJSKI POSREDNICI KAO POTPORA INKL. OBRAZOVANJU FAZA VI**

Cilj Projekta je osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama. Pomoćnici u nastavi/stručni komunikacijski posrednici sklapaju ugovore o radu sa školama na određeno vrijeme. Zaposleno je ukupno tri pomoćnika u nastavi za 3 učenika.

Planiran ukupan iznos sredstava potreban za provođenje programa u 2024. godini iznosi 11.170,00 eura.

 Ravnatelj:

 \_\_\_\_\_\_\_\_\_\_\_\_\_\_\_\_\_\_\_\_\_\_\_

Mislav Batarelo, dipl. ped.